turjo4nis/wikipedia-bn-dump-20250701 huggingface dataset:
তাসুকু হনজো

হচ্ছেন জাপানী প্রতিষেধকবিজ্ঞানী, তিনি সর্বাধিক পরিচিত প্রোগ্রাম করা কোষ মৃত্যু প্রোটিন ১ (পিডি-১) শনাক্তকরণের জন্য।
তিনি সাইটোকিন্স: আইএল-৪ ও আইএল-৫ এর আণবিক শনাক্তকরণের জন্য প্রখ্যাত। ক্লাস সুইচ রিকম্বিনেশন ও সোমাটিক হাইপারমিউটেশনের জন্য প্রয়োজনীয় এক্টিভেশন-ইন্ডিউজড সাইটিডিন ডিমিনিজ আবিষ্কারের জন্য প্রখ্যাত।

তিনি ২০০১ এ যুক্তরাষ্ট্রের ন্যাশনাল একাডেমী অব সায়েন্সের বিদেশী সদস্য, ২০০৩ সালে জার্মান একাডেমী অব ন্যাচারাল সায়েন্টিস্টের লিওপলডিনার সদস্য এবং জাপান একাডেমী (২০০৫) এর সদস্য নির্বাচিত হন।

২০১৮ সালে তিনি জ্যামস পি অ্যালিসনের সাথে যুগ্মভাবে চিকিৎশাস্ত্রে নোবেল অর্জন করেন। তিনি এবং এলিসন একত্রে ২০১৪ সালে একইকারণে জৈবঔষধি মুলক বিজ্ঞানে ট্যাঙ পুরস্কার অর্জন করেছিলেন।

জীবনী 
তানসুকু হনজো কিয়োটো বিশ্ববিদ্যালয়ের মেডিসিন থেকে এমডি করেন। ১৯৭৫ সালে একই বিশ্ববিদ্যালয় থেকে মেডিক্যাল রসায়ন তগেকে পিএইচডি করেন। তার উপদেষ্টা ছিলেন ইয়াসুতোমী নিশিজুকা ও ওসামু হায়াইশি।
 
১৯৭১ থেকে ১৯৭৪ পর্যন্ত তিনি ওয়াশিংটনের কার্নেগী ইন্সটিউশনে, ন্যাশনাল ইন্সটিউট অব চাইল্ড হেলথ এবং ন্যাশনাল ইন্সটিউট অব হেলথ হিউম্যান ডেভেলপম্যান্টে ভিসিটিং ফেলো ছিলেন। যুক্তরাষ্ট্রে পড়াশুনার পর টোকিও বিশ্ববিদ্যালয়ে ১৯৭৪ থেকে ১৯৭৯ পর্যন্ত চিকিৎসা বিদ্যা বিভাগের সহযোগী অধ্যক্ষ ছিলেন এবং ১৯৭৯ থেকে ১৯৮৪ অবধি অসাকা বিশ্ববিদ্যালয়ে জিনপ্রকৌশল বিভাগের অধ্যক্ষ ও প্রধান ছিলেন।

১৯৮৪ থেকে তিনি কিয়োটো বিশ্ববিদ্যালয়ের ফ্যাকাল্টি মেম্বার হিসেবে আছেন।

অর্জন 

হনজো তার জীবনে অনেক সম্মাননা এবং পুরস্কার প্রাপ্ত করেন। ২০১৬ তে তিনি "এন্টিবডির পৃথকীকরণ ফাংশনের আবিষ্কার, প্রতিষেধক অনু ও পিডি-১ এর ক্লিনিক্যাল প্রয়োগ আবিষ্কারের" কারণে বেসিক বিজ্ঞানে কিয়োটো পুরস্কার পান।

অন্যান্য বড় পুরস্কার এর তালিকা:
১৯৭৮ – তরুন বিজ্ঞানী পুরস্কার, জাপানীজ জৈব রাসায়নিক সমাজ
১৯৮১ – নগুচি এওয়ার্ড মেমরিয়াল পুরস্কার
১৯৮১ – আসাহি পুরস্কার
১৯৮৪ – কিহারা পুরস্কার,
১৯৮৪ – অসাকা সায়েন্স পুরস্কার
১৯৮৮ – তাকেদা মেডিক্যাল পুরস্কার
১৯৯২ – বেহেরিং কিতাসাও পুরস্কার
১৯৯৩ – উহেরা পুরস্কার
১৯৯৬ – ইমপেরিয়াল প্রাইজ অব দ্য জাপান একাডেমি
২০০০ – পার্সন অব কালচারাল মেরিট
২০১২ – রবার্ট কোচ পুরস্কার
২০১৩ – অর্ডার অব কালচার
২০১৪ – যুগ্নভাবে জেমস পি. এলিসনের সাথে জৈব ঔষুধ বিজ্ঞানে ট্যাং পুরস্কার 
২০১৪ – উইলিয়াম বি. কলি পুরস্কার
২০১৫ – রিচার্ড ভার্স স্মলি, স্মারক পুরস্কার
২০১৬ – কিয়ো মেডিক্যাল বিজ্ঞান পুরস্কার
২০১৬ – ফুদান-ঝংজি বিজ্ঞান পুরস্কার
২০১৬ – থমসন রয়টার্স সাইটেশন বিজয়ী 
২০১৭– ওয়ারেন আলপার্ট ফাউন্ডেশন পুরস্কার
২০১৮ – জেমস পি. অ্যালিসনের সাথে যুগ্মভাবে চিকিৎসাশাস্ত্রে নোবেল পুরস্কার পান।

তথ্যসূত্র

বহিঃসংযোগ 
 Tasuku Honjo Lab, Kyoto University Graduate School of Medicine
 Profile: Tasuku Honjo, Kyoto University Institute for Advanced Study

১৯৪২-এ জন্ম
জীবিত ব্যক্তি
জাপানি বায়োকেমিস্ট
জাপানি রোগপ্রতিরোধ বিশেষজ্ঞ
টোকিও বিশ্ববিদ্যালয়ের শিক্ষক
ওসাকা বিশ্ববিদ্যালয়ের শিক্ষক
কিয়োটো বিশ্ববিদ্যালয়ের শিক্ষক
কিয়োতো বিশ্ববিদ্যালয়ের প্রাক্তন শিক্ষার্থী
চিকিৎসাবিজ্ঞানে নোবেল পুরস্কার বিজয়ী
জাপানি নোবেল বিজয়ী
টোকিও বিশ্ববিদ্যালয় অনুষদ
টেমস ব্যারিয়ার

টেমস ব্যারিয়ার বৃহত্তর লন্ডনের প্লাবনভূমিকে উত্তর সাগর থেকে আগত উচ্চ জলোচ্ছ্বাস এবং ঝড়ের ঢেউ থেকে রক্ষা করতে উত্তোলিত হয়। এটি ১৯৮৪ সাল থেকে কার্যকর হয়েছে। প্রয়োজন হলে এটি উচ্চ জোয়ারের সময় বন্ধ (উত্থাপিত) হয়; সমুদ্রের দিকে নদীর প্রবাহ পুনরুদ্ধারের জন্য এটি কম জোয়ারে খোলা যেতে পারে। ব্যারিয়ারটি আইল অব ডগসের প্রায় ৩ কিলোমিটার (১.৯ মাইল) পূর্ব দিকে নির্মিত, এটির উত্তর তীরটি লন্ডন বরো অফ নিউহ্যামের সিলভার্টাউন এবং এর দক্ষিণ তীরটি রয়েল বরো অফ গ্রীনভিচের নতুন চার্টন এলাকায় অবস্থিত।

ইতিহাস

নকশা এবং নির্মাণ

স্যার হারমান বান্ডি তার প্রতিবেদনে উল্লেখ করেন যে ১৯৫৩ সালের উত্তর সাগর বন্যা টেমসের তীরের  এস্টুয়ারির এবং লন্ডনের কিছু অংশকে প্রভাবিত করে। মনে করা হয় এই বন্যাই ছিল টেমস ব্যারিয়ার একটি বড় কারণ।

ঘূর্ণমান গেটগুলির ধারণাকে ডিজাইন বা নকশা করেছিল (রেজিনাল্ড) চার্লস ড্রপার। ১৯৬৯ সালে,  লন্ডনের, উড গ্রিনের, প্যাল্যাট গ্রোভে অবস্থিত তার পিতামাতার বাড়ি থেকে তিনি একটি মডেল নির্মাণ করেছিলেন। ঘূর্ণায়মান সিলিন্ডারগুলি গ্যাস কুকারের নলগুলির নকশা উপর ভিত্তি করে নির্মাণ করেছিলেন। রেনেলেল, পামার এবং ট্রিটন দ্বারা বৃহত্তর লন্ডন পরিষদের জন্য  ব্যারিয়ার বা বাধাটির ডিজাইন বা নকশা করা হয়েছিল এবং ওয়ালিংফোর্ডের হাইড্রোলিক্স রিসার্চ স্টেশনে পরীক্ষিত হয়েছিল। নদী তীরের আপেক্ষিক সোজাতার কারণে নিউ চার্লটন স্থানটি নির্বাচন করা হয়েছিল এবং অন্তর্নিহিত নদী খড়ি বাধাটিকে সমর্থন করার জন্য যথেষ্ট শক্তিশালী ছিল। ১৯৭৪ সালে ব্যারিয়ার বা বাধাটির নির্মাণ কাজ স্থানটিতে শুরু হয়েছিল এবং কস্টেইন/হল্যান্ডসচে বেটন মাৎসচাপিজ/টার্মাক কনস্ট্রাক্ট কনসোর্টিয়াম দ্বারা নির্মাণ করা হয়েছিল, ১৯৮২ সালের মধ্যে ব্যারিয়ারের বেশিরভাগ ক্ষেত্রেই সম্পূর্ণ ছিল। এই ব্যারিয়ারের দরজাগুলি ক্লিভল্যান্ড ব্রিজ ইউকে লিমিটেড দ্বারা তৈরি করা হয়েছিল  নদীর তীরে ডেন্টের জেটিতে।

তথ্যসূত্র

বহিঃসংযোগ

Thames Barrier page at the Environment Agency
Animation showing how the Barrier works

Streetmap of Thames Barrier 
Thames Barrier Information and Learning Centre – on south side of the Thames
Thames Barrier Park  – park by the Barrier on north side of the Thames
Londons flood defence system 
Map of associated flood barriers 
Risques VS Fictions n°8, filmed interview (subtitled in French) with Steve East, technical support team leader of the real barrier about the depiction of the barrier and scientific accuracy of Flood.

১৯৮৪ সালে সম্পন্ন ভবন এবং কাঠামো
উপকূলীয় গঠন
জেমস হোয়াইটমোর

জেমস অ্যালেন হোয়াইটমোর জুনিয়র (; জন্ম: ১ অক্টোবর ১৯২১ - ৬ ফেব্রুয়ারি ২০০৯) ছিলেন একজন মার্কিন অভিনেতা। তিনি চলচ্চিত্র, মঞ্চ ও টেলিভিশনে অভিনয় করেছেন। তার পেশাদারিত্ব ও তারকাদের সাথে তার সাদৃশ্যের জন্য তাকে "পার্শ্ব অভিনেতাদের স্পেন্সার ট্রেসি" হিসেবে অভিহিত করা হত। তার কর্মজীবনে তিনি টনি পুরস্কার, এমি পুরস্কার ও গ্র্যামি পুরস্কার অর্জন করেছেন। এছাড়া তিনি একটি গোল্ডেন গ্লোব পুরস্কার লাভ করেছেন এবং দুটি একাডেমি পুরস্কারের মনোনয়ন পেয়েছেন।

নিউ ইয়র্কের হোয়াইট প্লেইন্সে জন্মগ্রহণকারী হোয়াইটমোর আমেরিকান থিয়েটার উইং ও অ্যাক্টরস স্টুডিও থেকে অভিনয়ের প্রশিক্ষণ গ্রহণ করেন। তার প্রথম বড় সাফল্য ছিল ১৯৪৯ সালের যুদ্ধভিত্তিক চলচ্চিত্র ব্যাটলগ্রাউন্ড, এই কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। এছাড়া তিনি গিভ এম হেল, হ্যারি! (১৯৭৫) ছবিতে অভিনয় করে এবং শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।

প্রারম্ভিক জীবন
হোয়াইটমোর ১৯২১ সালের ১লা অক্টোবর নিউ ইয়র্কের হোয়াইট প্লেইনসে জন্মগ্রহণ করেন। তার পিতা জেমস অ্যালেন হোয়াইটমোর সিনিয়র ছিলেন একজন পার্ক কমিশন কর্মকর্তা এবং মতার ফ্লোরেন্স বেল (জন্মনাম ক্রেন)। হোয়াইটমোর নিউ ইয়র্কের স্নাইডারের অ্যামহার্স্ট সেন্ট্রাল হাই স্কুলে তিন বছর পড়াশোনা করেন। পরে তিনি ফুটবল বৃত্তি পেয়ে বদলি হয়ে কানেটিকাটের ওয়ালিংফোর্ডের শোয়াট স্কুলে চলে যান। তিনি ইয়েল বিশ্ববিদ্যালয়ে ভর্তি হন, কিন্তু মারাত্মক হাঁটুর আঘাতের কারণে তাকে ফুটবল খেলা ছাড়তে হয়। ফুটবল ছাড়ার পর তিনি ইয়েল ড্রামাটিক সোসাইটিতে যোগ দেন এবং অভিনয় শুরু করেন। ইয়েলে থাকাকালীন তিনি গোপন ছাত্র সংগঠন স্কাল অ্যান্ড বোনসের সদস্য ছিলেন, এবং ইয়েল বেতার স্টেশনের প্রতিষ্ঠাতাদের একজন ছিলেন। হোয়াইটমোর আইনজীবী হতে চেয়েছিলেন, এবং ইয়েল বিশ্ববিদ্যালয় থেকে ১৯৪৪ সালে সরকার বিষয়ে স্নাতক সম্পন্ন করেন।

দ্বিতীয় বিশ্বযুদ্ধ শুরু হলে তিনি ১৯৪২ সালে মার্কিন যুক্তরাষ্ট্রের মেরিন কর্পস রিজার্ভে নাম তালিকাভুক্ত করান। মেরিনে তিনি প্যারিস আইল্যান্ড ও ভার্জিনিয়ার কোয়ান্টিকো এবং অফিসার্স ক্যান্ডিডেট স্কুলে প্রশিক্ষণ লাভ করেন এবং সেকেন্ড লেফটেন্যান্ট হিসেবে কমিশন লাভ করেন। আরও প্রশিক্ষণের পর তিনি ১৯৪৪ সালে জুলাই মাসে সাইপানে ৪র্থ মেরিন ডিভিশনের সাথে যোগ দেন। তিনিয়ানে অবস্থানকালীন তিনি আমাশয়ে আক্রান্ত হন এবং তাকে হাসপাতালে ভর্তি করা হয়। তিনি ১৯৪৬ সালের মার্চে ছাড়া পাওয়ার পূর্ব পর্যন্ত পানামা খাল অঞ্চলে গার্ড হিসেবে দায়িত্ব পালন করেন।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 
 

১৯২১-এ জন্ম
২০০৯-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ইয়েল বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়ায় ক্যান্সারে মৃত্যু
ফুসফুসের ক্যান্সারে মৃত্যু
নিউ ইয়র্কের অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
গ্র্যামি পুরস্কার বিজয়ী
টনি পুরস্কার বিজয়ী
ডোনাল্ডসন পুরস্কার বিজয়ী
প্রাইমটাইম এমি পুরস্কার বিজয়ী
ক্যালিফোর্নিয়ার অভিনেতা
কানেটিকাটের অভিনেতা
নিউ ইয়র্ক শহরের অভিনেতা
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
কানেটিকাটের ডেমোক্র্যাট
মেট্রো-গোল্ডউইন-মেয়ারের চুক্তিবদ্ধ শিল্পী
পলিন ফাইফার

পলিন মারি ফাইফার (; ২২ জুলাই ১৮৯৫ - ১ অক্টোবর ১৯৫১) ছিলেন একজন মার্কিন সাংবাদিক ও লেখিকা। তিনি কথাসাহিত্যিক আর্নেস্ট হেমিংওয়ের দ্বিতীয় স্ত্রী।

জীবনী

প্রারম্ভিক জীবন
ফাইফার ১৮৯৫ সালের ২২শে জুলাই আইওয়ার পার্কারসবার্গে জন্মগ্রহণ করেন। তার পিতা পল একজন আবাসন প্রকল্প ব্যবসায়ী ছিলেন এবং মাতা ম্যারি ফাইফার। তারা ১৯০১ সালে সপরিবারে সেন্ট লুইসে চলে যান এবং তিনি সেখানে সেন্ট লুইসের ভিজিটেশন একাডেমিতে পড়াশোনা করেন। তার পরিবার পরবর্তীকালে আর্কানসাসের পিগটে চলে গেলেও ফাইফার মিজুরিতেই অবস্থান করেন এবং ১৯১৮ সালে মিজুর বিশ্ববিদ্যালয়ের স্কুল অব জার্নালিজম থেকে স্নাতক সম্পন্ন করেন। ক্লিভল্যান্ডে ক্লিভল্যান্ড প্রেস ও নিউ ইয়র্কে দ্য ডেইলি টেলিগ্রাফ সংবাদপত্রে কাজ করার পর ফাইফার ভ্যানিটি ফেয়ার ও ভোগ ম্যাগাজিনে কাজ করেন। ভোগ ম্যাগাজিনের হয়ে প্যারিস যাওয়ার পর ১৯২৬ সালে আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের সাথে তার পরিচয় হয়।

হেমিংওয়ের সাথে বিবাহ
১৯২৬ সালে বসন্তে আর্নেস্ট হেমিংওয়ের প্রথম স্ত্রী হ্যাডলি রিচার্ডসন পলিনের সাথে হেমিংওয়ের প্রেমের সম্পর্ক বিষয়ে অবগত হন। জুলাই মাসে পলিন পাল্পলোনাতে এই দম্পতির এক বার্ষিক ভ্রমণে তাদের সাথে যোগ দেন। প্যারিসে ফিরে আসার পর হ্যাডলি ও হেমিংওয়ে আলাদা হয়ে যাওয়ার সিদ্ধান্ত নেন, এবং নভেম্বর হ্যাডলি আনুষ্ঠানিকভাবে বিবাহবিচ্ছেদের অনুরোধ জানান। ১৯২৭ সালের জানুয়ারিতে তাদের বিবাহবিচ্ছেদ ঘটে।

হেমিংওয়ে ও পলিন ১৯২৭ সালের মে মাসে বিবাহ বন্ধনে আবদ্ধ হন, এবং তারা লে গ্রো-দ্যু-রোয়াতে মধুচন্দ্রিমায় যান। পলিনের পরিবার ছিল বিত্তশালী ও ক্যাথলিক ধর্মাবলম্বী। বিবাহের পূর্বে হেমিংওয়ে ক্যাথলিক ধর্মে দীক্ষিত হন। এই বছরের শেষের দিকে পলিন অন্তঃসত্ত্বা হন এবং মার্কিন যুক্তরাষ্ট্রে ফিরে যেতে চান। জন ডস প্যাসস তাদের কি ওয়েস্টে যাওয়ার পরামর্শ দেন। তারা ১৯২৮ সালের মার্চে প্যারিস ত্যাগ করেন।

এই দম্পতির দুই পুত্র ছিল, তারা হলেন প্যাট্রিক হেমিংওয়ে ও গ্রেগরি হেমিংওয়ে। হেমিংওয়ে ফাইফারের একটি সন্তান জন্মদানকালে তার গর্ভ ব্যথার বিষয়টি তার আ ফেয়ারওয়েল টু আর্মস উপন্যাসে ক্যাথরিনের মৃত্যুর মাধ্যমে তুলে ধরেন। ফাইফার রোমান ক্যাথলিক ধর্ম বিশ্বাসী ছিলেন, যার ফলে তিনি স্পেনের গৃহযুদ্ধে ন্যাশনালিস্টদের সমর্থন প্রদান করেন। অন্যদিকে হেমিংওয়ে রিপাবলিকানদের সমর্থন দিয়েছিলেন।

১৯৩৭ সালে এক স্পেন ভ্রমণে হেমিংওয়ে মার্থা গেলহর্নের সাথে প্রেমের সম্পর্কে জড়ান। ১৯৪০ সালের ৪ঠা নভেম্বর ফাইফার ও হেমিংওয়ের বিবাহবিচ্ছেদ ঘটে। তিন সপ্তাহ পরে হেমিংওয়ে গেলহর্নকে বিয়ে করেছিলেন।

তথ্যসূত্র

গ্রন্থপঞ্জি

বহিঃসংযোগ

 হেমিংওয়ে-ফাইফার টাইমলাইন
 

১৮৯৫-এ জন্ম
১৯৫১-এ মৃত্যু
মার্কিন নারী সাংবাদিক
মার্কিন রোমান ক্যাথলিক
হলিউড ফরেভার সেমেটারিতে সমাহিত
হেমিংওয়ে পরিবার
ফ্রান্সে মার্কিন প্রবাসী
গ্রেগরি হেমিংওয়ে

গ্রেগরি হ্যানকক হেমিংওয়ে (; ১২ নভেম্বর ১৯৩১ - ১ অক্টোবর ২০০১) ছিলেন একজন মার্কিন চিকিৎসক ও স্মৃতিকথাকার। তিনি কথাসাহিত্যিক আর্নেস্ট হেমিংওয়ের তৃতীয় ও সর্বকনিষ্ঠ সন্তান এবং তিনি তার পিতার সাথে তার কাটানো সময় নিয়ে একটি স্মৃতিকথা রচনা করেন। তিনি পরবর্তীকালে লিঙ্গ পরিবর্তন সম্পর্কিত সমস্যায় ভুগেন এবং নিজেকে গ্লোরিয়া হেমিংওয়ে হিসেবে পরিচয় দিতেন।

জীবনী
গ্রেগরি হেমিংওয়ে ১৯৩১ সালের ১২ই নভেম্বর মিজুরির কানসাস সিটিতে জন্মগ্রহণ করেন। তিনি কথাসাহিত্যিক আর্নেস্ট হেমিংওয়ে ও তার দ্বিতীয় স্ত্রী পলিন ফাইফারের দ্বিতীয় সন্তান। বাল্যকালে তাকে জিজি বা গিগ নামে ডাকা হত। যৌবনে তিনি তাকে গ্রেগ নামে ডাকতে পছন্দ করতেন। তিনি কানেটিকাটের ক্যাথলিক প্রাক-প্রাথমিক স্কুল ক্যান্টারবারি স্কুলে পড়াশোনা করেন এবং ১৯৪৯ সালে সেখান থেকে পাস করেন। তিনি অ্যানাপোলিসের সেন্ট জন্‌স কলেজ থেকে এক বছর পর ঝরে পড়েন এবং ১৯৫১ সালে ক্যালিফোর্নিয়া যাওয়ার পূর্বে তিনি কিছু সময় এয়ারক্রাফট মেকানিক হিসেবে কাজ করেন।

তথ্যসূত্র

বহিঃসংযোগ

 হেমিংওয়ে ফাইফার টাইমলাইন
 

১৯৩১-এ জন্ম
২০০১-এ মৃত্যু
মার্কিন স্মৃতিকথাকার
মিজুরির লেখক
হেমিংওয়ে পরিবার
দ্বিপ্রান্তিক ব্যাধিতে আক্রান্ত ব্যক্তি
মার্কিন শিকারী
বনানী থানা

বনানী  ১৯ নম্বর  ওয়ার্ড  এর একটি অংশ যা  ঢাকা,  বাংলাদেশে  অবস্থিত। বনানী বাংলাদেশের ঢাকার গুরুত্বপূর্ণ একটি অভিজাত এলাকা। এটি একটি আবাসিক এবং বাণিজ্যিক এলাকা। কয়েকটি পাঁচ তারকা হোটেল, উচ্চমানের রেস্তোরাঁ, উত্কৃষ্ট মল, বিলাসবহুল অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল এবং বিভিন্ন ব্যাংক এবং দেশীয় ও বহুজাতিক কোম্পানির সদর রয়েছে এই এলাকায়। মহাখালী, উত্তরা, কাওরান বাজার, তেজগাঁও এবং মিরপুরের মত এলাকার তুলনায় এর ব্যবসায়িক দৃশ্য ক্রমবর্ধমান গুরুত্ব বহন করে। বনানীর বাণিজ্যিক ল্যান্ডস্কেপ গুলশানের সেন্ট্রাল বিজনেস ডিস্ট্রিক্ট এবং বিশেষ করে মতিঝিল, দেশের বৃহত্তম এবং সবচেয়ে গুরুত্বপূর্ণ সিবিডি-এর মধ্যে তৃতীয় স্থানে রয়েছে।

শিক্ষা 
বনানী এলাকায় মাধ্যমিক ও উচ্চমাধ্যমিক শিক্ষালয় রয়েছে। এর মধ্যে বনানী বিদ্যানিকেতন স্কুল এন্ড কলেজ ও বনানী মডেল স্কুল উল্লেখযোগ্য।

ভূগোল 
বনানী মডেল টাউনে অবস্থিত বনানী লেক বনানীর সৌন্দর্য আরও বাড়িয়ে দিয়েছে।  .

অন্তর্ভুক্ত অঞ্চল সমূহ 
কড়াইল বিটিসিএল
কড়াইল আদর্শ নগর
মহাখালী
সাতলা আদর্শ নগর

ইতিহাস 
নভেম্বর ২০১৫: ঢাকা উত্তর সিটি কর্পোরেশন সাবেক পূর্ব পাকিস্তানের গভর্নর আব্দুল মনেম খানের বনানীস্থ বাড়ি ধ্বংস করে।

চিত্রশালা

আরও দেখুন
 ঢাকা উত্তর সিটি কর্পোরেশন
 গুলশান থানা

তথ্যসূত্র

বহিঃসংযোগ 
 ঢাকা উত্তর সিটি কর্পোরেশন

ঢাকা বিভাগের জনবহুল স্থান
ঢাকার উপশহর
ঢাকা জেলার থানা
বাংলাদেশের পরিকল্পিত শহর
আসাদুজ্জামান খান

আসাদুজ্জামান খান (১৯১৬–২১ জানুয়ারি ১৯৯২) ছিলেন বাংলাদেশী আইনজীবী ও রাজনীতিবিদ। সাবেক সংসদ সদস্য ও মন্ত্রী ছিলেন। তিনি বাংলাদেশ আওয়ামীলীগের সাবেক সভাপতি।

প্রাথমিক জীবন 
আসাদুজ্জামান খান ১৯১৬ সালে কিশোরগঞ্জের হোসেনপুরে জন্মগ্রহণ করেন। তিনি ঢাকা বিশ্ববিদ্যালয় থেকে বিএ অনার্স (ইতিহাস), এমএ (ইতিহাস) এবং ল'ডিগ্রী সম্পন্ন করেন। তিনি ১৯৩৮-১৯৩৯ সালে সলিমুল্লাহ মুসলিম হল ছাত্র সংসদের সহসভাপতি।

কর্ম জীবন 
আসাদুজ্জামান খান ১৯৪১ সালে বেঙ্গল সিভিল সার্ভিস, বিচার বিভাগীয় শাখাতে যোগদান করেন। তিনি হাইকোর্টের আইনজীবী ছিলেন।

রাজনৈতিক জীবন 
আসাদুজ্জামান খান ১৬ মে ১৯৬৫ সালের স্বতন্ত্র প্রার্থী হিসেবে কিশোরগঞ্জের হোসেনপুর এলাকা থেকে তৎকালীন পূর্ব পাকিস্তান প্রাদেশিক পরিষদের সদস্য নির্বাচিত হন। একই বছর ১১ জুন পরিষদে স্বতন্ত্র দল গঠন করে এর নেতৃত্ব গ্রহণ করেন। ১২ অক্টোবর ১৯৬৭ সালে পূর্ব পাকিস্তান প্রাদেশিক পরিষদের বিরোধী দলের নেতা নির্বাচিত হন। ২৪ মার্চ ১৯৬৯ সালে সংসদ বাতিল না হওয়া পর্যন্ত এ পদে দায়িত্ব পালন করেন।

১৯৬৯ সালে আওয়ামী লীগে যোগ দেন। ৭ ডিসেম্বর ১৯৭০ সালে আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে তৎকালীন পাকিস্তান জাতীয় পরিষদের সদস্য নির্বাচিত হন।

৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

মুক্তিযুদ্ধকালে ১৯৭১ সালে মুজিবনগরে অবস্থান করে বাংলাদেশের মুক্তিযুদ্ধে সক্রিয় ভূমিকা রাখেন। ১৯৭২ সালে সংবিধান প্রণয়ন কমিটির সদস্য হিসেবে ভূমিকা রাখেন। ৭ মার্চ ১৯৭৩ সালের প্রথম জাতীয় সংসদ নির্বাচনে তিনি তৎকালীন ময়মনসিংহ-২৬ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি ২৬ জানুয়ারি ১৯৭৫ সাল থেকে ১৫ আগস্ট ১৯৭৫ সাল পর্যন্ত শেখ মুজিবুর রহমানের বাকশালের মন্ত্রিসভায় পাটমন্ত্রী ছিলেন। ২৪ ফেব্রুয়ারি ১৯৭৫ সালে কৃষক শ্রমিক আওয়ামী লীগ (বাকশাল) গঠিত হলে তিনি কেন্দ্রীয় কমিটির সদস্য নিযুক্ত হন।

২০ আগস্ট ১৯৭৫ সাল থেকে ৬ নভেম্বর ১৯৭৫ পর্যন্ত তিনি খন্দকার মোশতাক আহমেদের মন্ত্রিসভায় বন্দর, নৌবাহিনী এবং অভ্যন্তরীণ নৌ-পরিবহন মন্ত্রী ছিলেন।

১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন ময়মনসিংহ-১৮ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৭৯ সালে তিনি আওয়ামী লীগের সভাপতি নির্বাচিত হন এবং বিরোধী দলের নেতা হিসেবে দায়িত্ব পালন করেন। ১৯৮১ সাল পর্যন্ত তিনি আওয়ামীলীগের সভাপতি হিসেবে দায়িত্ব পালন করেছেন।

মৃত্যু 
আসাদুজ্জামান ২১ জানুয়ারি ১৯৯২ সালে ঢাকায় মৃত্যুবরণ করেন।

তথ্যসূত্র 

১৯১৬-এ জন্ম
১৯৯২-এ মৃত্যু
বাংলাদেশী রাজনীতিবিদ
বাংলাদেশী আইনজীবী
বিরোধীদলীয় নেতা (বাংলাদেশ)
বাংলাদেশ আওয়ামী লীগের রাজনীতিবিদ
বাংলাদেশ আওয়ামী লীগের সভাপতি
কিশোরগঞ্জ জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
শেখ মুজিবুর রহমানের তৃতীয় মন্ত্রিসভার সদস্য
শেখ মুজিবুর রহমানের চতুর্থ মন্ত্রিসভার সদস্য
মোশতাক আহমেদের মন্ত্রিসভার সদস্য
প্রথম জাতীয় সংসদ সদস্য
দ্বিতীয় জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
পাকিস্তান জাতীয় পরিষদের সদস্য
পাকিস্তান প্রাদেশিক পরিষদের সদস্য
পাকিস্তানি রাজনীতিবিদ
বাংলাদেশ কৃষক শ্রমিক আওয়ামী লীগের রাজনীতিবিদ
বাংলাদেশের নৌপরিবহনমন্ত্রী
ক্লাব ব্রুজ

(), সাধারণভাবে শুধুমাত্র ক্লাব ব্রুজ নামে পরিচিত, হল বেলজিয়ামের ব্রুজ শহরভিত্তিক একটি ফুটবল ক্লাব। এটি ১৮৯১ সালে প্রতিষ্ঠা লাভ করে এবং এর নিজস্ব মাঠ হচ্ছে ইয়ান ব্রেয়ডেল স্টেডিয়াম, যেখানে একসাথে ২৯,০৬২ জন দর্শক খেলা উপভোগ করতে পারে।

ব্রুজ হচ্ছে বেলজীয় ফুটবলের অন্যতম সেরা সজ্জিত ক্লাব, এটি ১৫ বারের বেলজীয় লীগ চ্যাম্পিয়ন, যেটি হচ্ছে দ্বিতীয় সর্বোচ্চ (সর্বোচ্চ জয়লাভ করেছে তাদের লীগ প্রতিদ্বন্দ্বী আরএসসি আন্দারলেখট)। ক্লাব ব্রুজ তাদের নিজস্ব স্টেডিয়াম ইয়ান ব্রেয়ডেল স্টেডিয়াম তাদের শহরের প্রতিদ্বন্দ্বী সেরকল ব্রুজের সাথে ভাগাভাগি করে, যেখানে তারা ব্রুজ ডার্বিতে মুখোমুখি হয়।

এই ক্লাবের লম্বা ইতিহাসে, ক্লাব ব্রুজ বেস কয়েকবার ইউরোপীয় ফুটবল সফলতা অর্জন করেছে, যেখানে তারা দুইবার ইউরোপীয় ফাইনাল এবং দুইবার ইউরোপীয় সেমি-ফাইনালে খেলেছে। ক্লাব ব্রুজ একমাত্র বেলজীয় ক্লাব হিসেবে ইউরোপিয়ান কাপের (বর্তমানে উয়েফা চ্যাম্পিয়নস লীগ নামে পরিচিত) ফাইনালে প্রতিদ্বন্দ্বিতা করেছে; যেখানে তারা প্রিমিয়ার লীগ ক্লাব লিভারপুলএর কাছে হেরে যায়। পরবর্তীতে তারা পুনরায় ১৯৭৬ উয়েফা কাপ ফাইনালে মুখোমুখি হয়, যেখানে তারা পুনরায় পরাজয় লাভ করে। ক্লাব ব্রুজ রেকর্ড পরিমাণ টানা ২০ বার উয়েফা ইউরোপা লীগে অংশগ্রহণ করার কৃতিত্ব অর্জন করেছে। একই সাথে তারা রেকর্ড পরিমাণ ১১ বার বেলজীয় কাপ এবং ১৫ বার বেলজীয় সুপারকাপ জয়লাভ করেছে।

অর্জন

ঘরোয়া
বেলজীয় প্রথম বিভাগ
 চ্যাম্পিয়ন (১৬): ১৯১৯–২০, ১৯৭২–৭৩, ১৯৭৫–৭৬, ১৯৭৬–৭৭, ১৯৭৭–৭৮, ১৯৭৯–৮০, ১৯৮৭–৮৮, ১৯৮৯–৯০, ১৯৯১–৯২, ১৯৯৫–৯৬, ১৯৯৭–৯৮, ২০০২–০৩, ২০০৪–০৫, ২০১৫–১৬, ২০১৭–১৮, ২০১৯–২০
 রানার-আপ (২৩): ১৮৯৮–৯৯, ১৮৯৯-০০, ১৯০৫–০৬, ১৯০৯–১০, ১৯১০–১১, ১৯৬৬–৬৭, ১৯৬৭–৬৮, ১৯৬৯–৭০, ১৯৭০–৭১, ১৯৭১–৭২, ১৯৮৪–৮৫, ১৯৮৫–৮৬, ১৯৯৩–৯৪, ১৯৯৬–৯৭, ১৯৯৮–৯৯, ১৯৯৯-০০, ২০০০–০১, ২০০১–০২, ২০০৩–০৪, ২০১১–১২, ২০১৪–১৫, ২০১৬–১৭, ২০১৮–১৯

বেলজীয় কাপ
  চ্যাম্পিয়ন (১১): ১৯৬৭–৬৮, ১৯৬৯–৭০, ১৯৭৬–৭৭, ১৯৮৫–৮৬, ১৯৯০–৯১, ১৯৯৪–৯৫, ১৯৯৫–৯৬, ২০০১–০২, ২০০৩–০৪, ২০০৬–০৭, ২০১৪–১৫ (রেকর্ড)
 রানার-আপ (৭): ১৯১৩–১৪, ১৯৭৮–৭৯, ১৯৮২–৮৩, ১৯৯৩–৯৪, ১৯৯৭–৯৮, ২০০৪–০৫, ২০১৫–১৬

বেলজীয় সুপার কাপ
 চ্যাম্পিয়ন (১৫): ১৯৮০, ১৯৮৬, ১৯৮৮, ১৯৯০, ১৯৯১, ১৯৯২, ১৯৯৪, ১৯৯৬, ১৯৯৮, ২০০২, ২০০৩, ২০০৪, ২০০৫, ২০১৬, ২০১৮ (রেকর্ড)
 রানার-আপ (৩): ১৯৯৫, ২০০৭, ২০১৫

আন্তর্জাতিক
ইউরোপিয়ান চ্যাম্পিয়নস ক্লাবস কাপ ফাইনাল: ১
 ১৯৭৭–৭৮
ইউরোপিয়ান চ্যাম্পিয়নস ক্লাবস কাপ কোয়ার্টার-ফাইনাল: ১
 ১৯৭৬–৭৭
উয়েফা কাপ ফাইনাল : ১
 ১৯৭৫–৭৬
উয়েফা কাপ সেমি-ফাইনাল: ১
 ১৯৮৭–৮৮
 উয়েফা কাপ / উয়েফা ইউরোপা লীগ কোয়ার্টার-ফাইনাল: ১
 ২০১৪–১৫
উয়েফা কাপ উইনার্স কাপ সেমি-ফাইনাল: ১
 ১৯৯১–৯২
উয়েফা কাপ উইনার্স কাপ কোয়ার্টার-ফাইনাল: ২
 ১৯৭০–৭১, ১৯৯৪–৯৫
কিরিন কাপ বিজয়ী: ১
 ১৯৮১

আরো দেখুন
ক্লাব ব্রুজ (নারী)

তথ্যসূত্র

বহিঃসংযোগ

     
 প্রাতিষ্ঠানিক ফেসবুক ফ্যানপেজ
 প্রাতিষ্ঠানিক টুইটার অ্যাকাউন্ট
 প্রাতিষ্ঠানিক ফ্যান ফেডারেশন 
 ব্লু আর্মি – ফ্যান এসোসিয়েশন অ্যান্ড ফ্যান-জাইন 
 ক্লাব ব্রুজ কেভি এক্সট্রাটাইম ফ্যানপেজ 
 উয়েফা.কমে ক্লাব ব্রুজ কেভি  
 ইইউএফও.ডিই-এ ক্লাব ব্রুজ কেভি 
 ওয়েল্টফুসবল.ডিই-এ ক্লাব ব্রুজ কেভি
 ফুটবল স্কোয়াডস.কো.ইউকে-এ ক্লাব ব্রুজ কেভি
 ন্যাশনাল ফুটবল টিমস.কমে ক্লাব ব্রুজ কেভি
 ফুটবল লাইনআপস.কমে ক্লাব ব্রুজ কেভি

 
১৮৯১-এ প্রতিষ্ঠিত ফুটবল ক্লাব
বেলজিয়ামে ১৮৯১-এ প্রতিষ্ঠিত
ব্রুজে ফুটবল
বেলজিয়ামের ফুটবল ক্লাব
বেলজীয় প্রথম বিভাগ এ-এর ক্লাব
প্রমিথিউস (ব্যান্ড)

প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।

বর্তমান লাইনআপ 

বিপ্লব (ভোকাল ও গিটার)
 পল্লব (কিবোর্ড), 
 সোহাগ (লিড গিটার)
 সৈকত (ড্রামস)
 রুবেল (ডি জে)।

অ্যালবাম 

 স্বাধীনতা চাই
 মুক্তির প্রত্যাশায়
 প্রজন্মের সংগ্রাম
 স্লোগান
 যোদ্ধা
 প্রমিথিউস ২০০০
 স্মৃতির কপাট
 অ-আ
 পাঠশালা
 ঢোল
 টাকা
 নাগরদোলা
 রাজপথ
 প্রমিথিউস আনবাউন্ড
 প্রমিথিউস আনবাউন্ড ওয়ান
 ছায়াপথ
 আমাদের পথ
 তালা চাবি

তথ্যসূত্র 

বাংলাদেশী সঙ্গীত দল
১৯৮৬-এ প্রতিষ্ঠিত
কস্তুরবা গান্ধী

কস্তুরবাঈ "কস্তুরবা" মোহনদাস গান্ধী ( শুনতে জন্ম: কস্তুরবাই মখনজি কাপাডিয়া (১১ এপ্রিল ১৮৬৯ – ২২ ফেব্রুয়ারি ১৯৪৪) ছিলেন একজন ভারতীয় রাজনৈতিক কর্মী এবং মোহনদাস করমচাঁদ গান্ধীর স্ত্রী। তিনি তার স্বামী এবং সন্তানের সঙ্গে ব্রিটিশ শাসিত ভারতে স্বাধীনতা আন্দোলনে সক্রিয় ছিলেন। তিনি তার স্বামী মোহনদাস করমচাঁদ গান্ধী অথবা মহাত্মা গান্ধী দ্বারা অত্যন্ত প্রভাবিত হয়েছিলেন।

প্রাথমিক জীবন এবং পটভূমি 
কস্তুরবা গোকুলদাস কাপাডিয়া এবং ভিরাজকুনয়েরবা কাপাডিয়া পরিবারে জন্মগ্রহণ করেন। পরিবারটি গুজরাতি ব্যবসায়ীর মোধু বনিয়া প্রজাতির অন্তর্গত ছিল এবং উপকূলীয় শহর পোরবন্দরে অবস্থান করছিল। কস্তুরবা প্রথম জীবনে সামান্য পরিচিত ছিলেন। ১৮৮৩ সালের মে মাসে, ১৪ বছর বয়সী কস্তুরবা, ১৩ বছর বয়সী মোহনদাস করমচাঁদ গান্ধীকে বিয়ে করেন, অভিভাবকগণ বিয়ের ব্যবস্থা করেন, এবং তাদের সনাতন হিন্দু পদ্ধতিতে বিয়ে হয়। মৃত্যুর আগপর্যন্ত তারা একসাথে মোট বাষট্টি বছর সংসার করেন। তাদের বিয়ের দিন স্মরণ করে তার স্বামী একবার বলেছিলেন, "আমরা বিয়ে সম্পর্কে কিছু জানতাম না, আমাদের জন্য এটা ছিল শুধুমাত্র নতুন জামা পড়া, মিষ্টি খাওয়া এবং আত্মীয়স্বজনদের সঙ্গে খেলা করা।" যাইহোক, প্রচলিত ঐতিহ্য হিসাবে, কিশোরী নববধূ বিয়ের প্রথম কয়েক বছর (তার স্বামীর সাথে সঙ্গতিপূর্ণ হওয়ার আগপর্যন্ত) তার পিতামাতার বাড়িতে এবং তার স্বামীর কাছ থেকে দূরে কাটানোর নিয়ম ছিল। অনেক বছর পরে লেখা, মোহনদাস তার নববধূর জন্য যে অনুভূতি প্রকাশ করেছিলেন, সে সম্পর্কে দুঃখের সাথে বর্ণনা করেছিলেন, "এমনকি বিদ্যালয়ে আমি তার কথা ভাবতাম, এবং রাতের বেলাও চিন্তা করতাম এবং আমাদের পরবর্তী সাক্ষাতগুলোতে সে আমাকে কখনোই হতাশ করেনি।" তাদের বিয়ের শুরুর দিকে গান্ধী কর্তৃত্বপরায়ণ ছিলেন; তিনি আদর্শ স্ত্রী চেয়েছিলেন, যিনি তার আদেশ অনুসরণ করবেন।

কস্তুরবা এবং গান্ধীর পাঁচ সন্তানের জন্ম হয়েছিল। অল্প বয়সে তাদের সবচেয়ে বড় সন্তানের মৃত্যু হয়। যদিও চার পুত্র প্রাপ্তবয়স্কদের মধ্যে বেঁচে গিয়েছিলেন, তবে কস্তুরবা তার প্রথম সন্তানের মৃত্যুশোক পুরোপুরি কাটিয়ে উঠতে পারেননি। গান্ধী প্রথম বিদেশ যাওয়ার আগে প্রথম দুই সন্তানের জন্ম দেন । পরবর্তীতে ১৯০৬ সালে, গান্ধী ব্রহ্মচর্যের অঙ্গীকার গ্রহণ করেন । কিছু রিপোর্টে উল্লেখ করা হয়েছে যে, কস্তুরবা মনে করেছিলেন যে এটি একজন ঐতিহ্যবাহী হিন্দু স্ত্রী হিসাবে তার ভূমিকা পালনকে ব্যাহত করেছে। যাইহোক, কস্তুরবা গান্ধীর সাথে তার বিবাহের সপক্ষে মতামত দেন, যখন একজন বন্ধু তাকে অসুখী বলে আখ্যা দেন । কস্তুরবার আত্মীয়রাও তার স্বামী মহাত্মার সঙ্গে বসবাস এবং তার প্রতি বাধ্যগত থাকাকে সবচেয়ে ভালো সিদ্ধান্ত হিসেবে মত দেন । ১৮৮৮ সালে মহাত্মা লন্ডনে পড়াশোনা করার সময় তিনি তার নবজাতক হরিলালকে বড় জন্য ভারতে থাকেন। এই দম্পতির পরে আরো তিনটি সন্তান হয়ঃ মনিলাল, রামদাস, দেবদাস। রামচন্দ্র গুহের জীবনী নির্ভর বই গান্ধী বিফোর ইন্ডিয়া থেকে নিম্নলিখিত উপসংহারের মাধ্যমে মহাত্মার সাথে কস্তুরবার সম্পর্ককে বর্ণনা করা যেতে পারে- "তারা মানসিক কিংবা কামগতভাবে একে অপরের সাথে সত্যের বন্ধনে আবদ্ধ ছিলেন ।" সম্ভবত বহুদিন আলাদা থাকার কারণে, কস্তুরবা তার স্বামীর সাথে কাটানো সময়কে গভীরভাবে লালন করতেন ।"

তথ্যসূত্র

আরও পড়ুন

বহিঃসংযোগ 
 গান্ধী ও কস্তুরবা

১৯৬৯-এ জন্ম
১৯৪৪-এ মৃত্যু
১৯শ শতাব্দীর ভারতীয় নারী
ভারতীয় নারী
ভারতীয় নারী স্বাধীনতা কর্মী
ভারতীয় হিন্দু
হিন্দু প্রশান্তিবাদী
ভারতীয় শান্তিবাদী
১৮৬৯-এ জন্ম
গুজরাতি ব্যক্তি
গান্ধীবাদী
ভারতে নিউমোনিয়ায় মৃত্যু
১৯শ শতাব্দীর ভারতীয় ব্যক্তি
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
গুজরাতের নারী
মহাত্মা গান্ধী পরিবার